钦定古今图书集成/方舆汇编/职方典/第1228卷 > 宝庆府山川考二 府县志合载
## 钦定古今图书集成/方舆汇编/职方典/第1228卷 > 宝庆府山川考二 府县志合载

新化县

梅山　，距治南四里。按旧志，相传是山无草木，一夕忽有梅枝插石上，日就荣茂，岁久涸枯，根干几尽，昼犹见影于石，人皆以为仙迹，故名。宋吴致尧《开远桥记》云：“介荆湖之间，有两梅山焉，新化为上梅山，安化为下梅山。” 及考《安化志》有是名，而实未尝有。是山，则宋熙宁时，章惇所开梅山，即新化也，惇有诗。

崇阳山　在县东一里。《旧志》“崇阳夕霭” ，为八景之一。

福景山　：在治南四里。赤石层峦菁葱南峙，有关圣庙。

马鞍山　在治南十五里。里人取其形似，故名。火旗山　在治南四十里，永宁四都。一名火溪。峭拔拥峙，状若缀旗，为邑之文笔峰云。

石槽山　在治南六十里。崔巍壁立，半山飞泉，瀑布千尺。章惇有诗。

牛山　在治南一百里大杨乡旧邵州界。为控扼之要险。

罗洪山　在治西南八十里。避兵者置寨焉。文仙山　在治南一百里永宁三都。山高嵯峨耸翠，上有长龙洞，迸出双泉。半山有石室，又有石榻，高一丈馀。世传晋高平令文斤以宋刘裕将代晋，遂弃官修炼于此，白日乘鹤上升。见存丹𬬻石灶，故后人名此山曰“文仙山。” 牛头山　在治西南八十里，高平置寨处。戊子，土人避乱其上，袁宗第兵攻围弥月，卒不能破。黎山　在治南四十里，山麓有崖，清泉涌出，每日三潮，涌时高出数尺，时刻不爽。

维山　与火旗并峙，耸入层霄，为邑名景。清虚山　在治北百馀里，四面陡绝，岭乃平衍，白日烟云迷暗，上有三清殿，昔有女仙修炼于此。

望云山　在治西南一百里，永宁一都。高峻凌空，昔传卢慧真人居此修炼。武冈州有云山，相距数百里，登此山望见之，故名。前山，属邵阳首望山　，《水经注》云：“高平水出武陵郡沅陵县首望山。”

金凤山　在治南一百里，永宁一都。形如飞凤，上有雷神庙，岁旱祈祷辄应。丁亥、戊子置寨避兵获全。

花山　：距治西五里。立石崚嶒，列如花瓣；藤萝缭绕，奇异参差，登者心目俱怡。

仙姑山　：在城西五里。

南山　在治西三十里洋溪。元末避兵获全。近戊子冬，袁兵数攻，久不能登，遥见一金甲神巡绕寨间，兵惧，祷之与寨和。寨仍坚守，卒不敢近。黄杨山　在治西四十里大阳三都。峙壁高耸，上有九井十三峰，峰似莲花，其岭平广。元末置寨。元兵复宝庆，破之，掳掠甚惨。近戊子，袁兵复诱破，惨亦如之。

壶瓶山　：去治西五十里，三山并出。其一山内峙，名曰“云里观音。” 左一山有石人，右一山有石旗、石鼓，宛然。

灵原山　去治西八十里，在白旗峰下，如双凤飞翼，朗月入怀，禅僧呆也，选胜至此，建刹焉。西山　去治北七十里，一名清虚山。诸山蜿蜒，一峰突出，四面陡绝。山巅平衍白日，烟岚如晦。独山　在治北一百里石马二都。众山罗列，惟此巍峨特起，故名。刘吏部家于此，因号独山。熊山　在治东北一百里石马三都。按《封禅记》“黄帝南伐楚于邵陵，登熊山。” 盖即此也。考《史记本纪》，称“黄帝凡天下有不顺者，从而征之，未尝宁居，南至于江，登熊湘。” 则江南之熊与湘并称，其非熊耳明矣。

青云山　：去治东二十里。巉岩屹立，石径盘旋。上建二庵。前一山，秀峭，拟于列炬。

盘山　：在治西三十里沩山，与峰禅师置院其上。

三云岛　：在县治东七十里。过花桥北去，地名崖口。山岛并峙，大可数十亩；异石参差，高或二、三丈许。县令陈治安爱其胜，名曰“三云岛。” 中曰“屯云” 、南曰“回云” 、北曰“起云。” 又于其间作亭榭、池馆、桥梁，自为文以记之。自兵燹后，游人鲜至，鞠为茂草矣。

大凌峰　在邑南四十里西溪。峰高十馀里，岩石丘壑，瀑布茂林相接。一古钟自空飞来，上勒“大凌峰” ，因以名寺。绝𪩘一池，广数亩，泉流清碧，经夏愈溢，中有飞来炼丹锅。登之极目空旷，可望白云岩、下梅诸山。

三尖峰　在治南四十里下八都。三峰相接，峭耸十馀里。丁亥，王进才兵，望之却步。

满雕钟峰　：在治东二十里，平原一望，为雕四十有八。中一峰亭亭静峙，耸如覆钟。诸峰或为冠为髻，若拥若持，一览不尽云。

古青峰　在乡约坪。《旧志》载东大阳一都。兴废无考。

月照岩　在治东五里。临江石壁形如弦月，故名。旧《志》有“月照碧潭” ，为八景之一。

青峰岩　在治东南十里。石岩峻绝，下临资江。有一孔，高九丈，阔一丈八尺，宽平明净，可容百馀人。

马蹄岩　在治南十五里。峭壁临江，悬一石如马蹄，因名。

鸿云岩　在治南四十里潘溪。岩高数百丈，上洞悬绝，鸟道盘旋，高敞可容千人。下洞深邃，有像宛然大士。左有庵，右有石乳如蚌，盖光景万千。

萧岩　在治东五十里。宋周惠有诗。

石笋岩　在治北一百二十里。山巅突出小石，尖削似笋。

八字岩　在治西五里。岩石耸峭壁立如八字。溪流其下，可供远眺。上有问石庵，林树幽邃。潮源洞　在治南八十里，傍通一径，宽平可入，中有石乳，类人。见《十景》。

芙蓉洞　在连溪，祷雨立验。

青云洞　，在大金溪内。有石观音，可供游赏。“福寿” 洞　，去治三十里，门仅容人，中则高广，光如磨砻。小溪经其内，石激有声。

土洞　：距治西二十五里。祷雨立验。

山泉洞　：距治西五十里，在大、阳二都。

阳关洞　：距治西八十里。在大阳一都。

雷鸣洞　：距治西九十里，在石、马三都。可以避兵。

舟石　在县南六十里。有石长丈馀，横道左，形宛如舟。

三汲江　在治南十五里石獐山。

澬江　距治东半里，合澬、邵、都梁、夫彝四水，潆洄治左，下达益阳入洞庭，舟楫络绎不绝。澬水出绥宁，邵水出邵阳，都梁水出武冈，夫彝水出新宁，而独名澬者，盖以《禹贡》“九江孔殷” ，而澬处其一，故统名澬。

高平水　，《水经注》云：“高平水出武陵郡沅陵县首望山。”

龙池　在治东二里青泽。昔有人以杖卓地，陷为池，化龙而居焉。

游家湾　：在县治之西五十里黄杨山。

青峰溪　：距治东十里。

化溪　：距治东二十五里。

莲溪　：距治东南三十里。

求溪　：距治东南六十里。水自潮源经石槽麻溪　：距治东南六十里。

龙溪　：距治南九十里。

珂溪　距治南三十里。水自西溪龙泉至龙公桥入资江。

女溪　：距治西南十五里。水自茶盘垛经桃林入三江口。

鼎溪　距治西南十五里。溪上有仙井、阆亭。金家溪　距治西二里。

洋溪　：距治西三十里。水通小舟出三江口，经大洋江达资江。

思澧溪　：距治西三十里。水自雾溪、龙溪至此南流三十里，合隆回乡水，又十里入三江口达澬江。

辇溪　宋理宗为防御使，入继大统，辇宿于此，故名。距治北三十里。

邵家溪　：距治北五十里。

油溪　：距治北六十里。

白溪　：距治北八十里石马乡，地名白溪白石坪。宋绍圣初，迁治于此，遗址尚存，至今名“旧县。”

澧溪　：距治北一百里。

横溪　距治东北一百一十里。水自熊山出，苏溪以上溪皆汇于澬江。沿岸设筒车拥坝，水激之使自环转，挹水以灌田，虽旱不涸。

南门外井　水清冽甘美，昼夜汲之不穷。旧云：彭家井，每水上溢，则有中式者，仆数皆应。《风井　》，在中源浦五里，风自井出，昔人多题咏镌石。

石滩　。“黄杨滩　。” “芦埠滩　。” 《柳叶滩》。

“《尀耐》滩　。” “《浪系》滩　。” 《娘意滩　》。《黄会滩》。《三洲滩　》。《谢公滩　》。《中渡滩　》。《接续滩》。

《大洋滩　》。《小洋滩　》。《长风滩　》。《丹滩》。

“赤石滩　。” “《新黄》滩　。” 《旧县滩　》。《白沙滩》。

扦篙滩　烟田滩　，上崇胜滩　。下崇胜滩以上滩即澬水石屹中流，波涛涌急，上水以绳揽牵挽，下水以抬竿拨之，旋转石间，其险过于吕梁诸洪。

武冈州

鳌山　在城内儒学右。群石礸矹，一峰雄峙，俯瞰渠流。世传有龙藏石湫下。明同知蒙大赉昌应时建。有书院，今废。又学正李继东题咏刻石。武冈山　在城北五里。东汉伐五谿蛮，与民同保此山，故名“同保。” 两冈倚峙，重阻奇秀，一名武冈。

诰轴山　，去城东八里，世传州多诰轴，本此山毓秀。又一在西北二十里，为渠度祠主山，每岚气弥布则晴明，可卜为州名。景州新城发脉祖此。

云山　去城南五十里，自麓至顶，盘磴而上。又十馀里有七十一峰，相传为七十二峰。一峰飞去靖州城外，遂成胜景。馀峰名多失考，惟紫霄、日华、月华、芙蓉、香罏最著，列道书“六十九福地。” 昔卢、侯二生避秦来此，与本地谭真人合为修炼，后同昇举。有炼丹池、扫坛竹，两竹立坛侧，每风至则一出一入，对扫杏花坞、投龙洞、猿藤水、卢仙岩、侯公祠、侯仙迹、卢仙影、道者岩、瀑布泉、起云洞、仙人桥、水龙头、飞升台、演经台、将军石诸踪，峰峦簇峙，为州雄镇第一景。旧有胜力寺、卢侯、谭三真祠。宋郡守汪立中建七十一峰阁于寺上。明嘉靖壬寅，知州王暄建万寿宫。郡人潘应斗有《云山别志》。

古山　去城南五里，有瀑布飞挂数十丈，为州名景。

宝方山　去城东南五里。旧名宝胜，又名“法相。” 外阜一山，中联八洞，曰栖真、上屏、大保、朝阳、迎阳、芙蓉、隐仙、花乳、石室玲珑。门径幽异，冬燠夏寒。内有奕坪、龙床，首尾鳞甲毕具。石田阡陌，奇形怪状，深入莫测，游者必秉炬始达。上有天窗，可通立石，有碧玉簪、狮象笋笏。外建有法相寺亭台楼阁，为州名景。

南山　去城东南十里。山下有泉，冬夏不竭，上二石连叠，里称“巴石之神” ，有祷辄应。巅建元帝祠，为州伟观。

雷霆山　去城南二十里。旧有石坛、雷神殿，水旱祷焉。

连山　去城南十二里。峻壁平顶，昔人避兵于此。

礼仙山　在城南，上有空洞，莫测浅深。

天尊山　去城西二十里，即诰轴山。高千丈许，中有石室修炼遗迹。山下出泉，流为渠水，经治城内，与东济川水相合。山下有山，曰“玉屏” ，老城发脉祖此。

黄茅山　，去城西二十五里，为金紫庙。主山。中起一峰，如凤冲举，俗呼为“状元峰。”

紫阳山　，去城一百五十里。宋谏议周仪读书于此，中有百室。

金城山　，去城东南一百五十里，《道书》“六十八福地” ，石真人所居。宋李思聪有诗。

太原山　：去城西四十里。冈原平衍，源流不绝，沃田极广。

枫门山　，去城西五十里，入绥宁驿道，极为险要。乱枫林立，夕阳返照，为州名景。

唐纠山　，《水经注》云：“唐纠山，盖路山之别名。” 路山　，《汉书》云：“都梁有路山。” 注云：“路山，澬水所出。”

都梁山　，去治西南百里。汉以此山名县。有水发源会澬水。

小山　《水经注》云：“县西有小山，山上有淳水。竹坪山　，去治西南一百八十里，山势峻绝，为州巨观。”

广福山　：去治北三十里。峰峦峭拔，中有石洞。

名曰《云霁》。深邃莫测。

白马山　，去治北三十馀里，时有云气似白马。《望乡》山　，去治北一百四十里。

大小角尖山　，去治北一百八十里，状如角，近辰沅。按：此及白马、望乡四山，近以分县，属城步法相岩　，见宝方山。

卢仙岩　见云山

《道者岩　》，亦见云山。道者高数十仞，前幔水帘，风珠错落，莹映石室，仄径罕到。

同保岩　即武冈山，昔人避兵处。明嘉靖壬戌，同知蒙大赉建楼于前后圮其麓，曰仙院。怪石攒簇，有仙桥、仙关、仙峡，隐伏灵湫，时见巨鱼浮游，人以为龙。岷简王曾铸金简系而沉之。龙起湫中，方旱而雨，益称神异。万历中，修撰张元汴以使至，往游。建石亭于仙关之前，颜曰“栖仙” ，镌记树亭内，其左去百步许，为侍御曾一夔读书处，亦甚幽奇。

麟趾岩　在城南四里。三洞相连，中区敞辟从石下一趾如麟。岩门隶书“麟趾岩” 三大字，莫知其始。至梅花、凝云两洞，奇状更多。明万历中，宗室冰梅修亭榭寺楼，为郡胜景。今毁。

穿石岩　：在治西十里。

桃花岩　：去治北十五里。高敞如室。

金钟岩　：去治东南二十里。中有滴乳如钟，俗传飞来。

铜鼓岩　去治北三十里，中深入可容千人。昔避兵处。

双璧岩　：去治北九十里，入湖北隘路。水从小坪一涧出洞口，两山峭削，右凌绝𪩘，为小桥以通人行。左高与右等，有仙人掌、犀牛迹。中开石洞，无径可跻；从洞后石窦入嵌龙王阁于中，下为深潭。舟过其处，望之如岛。

都梁石　在治南城下数十步，高围丈馀，崭然独峙，凝秀可观。旧建社学于其侧。

和合石　在城内东关，高二丈许。两石并偶间止容指。下承平台上有侯仙迹，相传甚灵，不可亵践。

宾阳石　在法相洞前，郡守蒋明谟题，郡人刘文箕有“记。”

《天柱石　》《云根石　》，俱在法相岩上。

碧玉簪石　在法相岩上。宋楼钥题三大字于上。

“将军石　” 在云山五里庵道左，武伟杰然。“帽子石　” 在高沙市东道侧独踞，上圆下磬，俨然如帽。

圆通洞　：在治东三十里，其景甚胜，翠乳交结如宝盖。

侯公洞　　、投龙洞　　、起云洞　以上三洞俱在云山。

栖真洞　　上屏洞　　迎阳洞　　朝阳洞隐仙洞　　芙蓉洞　　花乳洞　　大保洞以上八洞俱在《宝方山》。

澬水　，《汉书注》云：“路山，澬水所出，东北至益阳入沅，过郡行二千八百里。”

大谿水　，《水经注》云。“即澬水。”

济水　发源于城步，经城南，有巨洲横截，湍流转激，清波潆洄，为郡名“景” 东流与澬水合。渠水　即都梁水，从天尊山发源，西南流至城西，又从城东门出为渠江，与济水合。

淳水　，《水经注》云：“县西有小山，山上有淳水，既清且浅，其中悉生兰草，绿叶紫茎，芳风藻川，兰馨远馥，俗谓兰为都梁山，因以号，受名焉。” 今称都梁水。

威溪水　在治西三十里，源从巫水绵衍达西延桥与济合。按《一统志》载，谿中有白香湖岩峒诸迹，景致幽异。

龙潭　在治东一百二十里，有洞，洞外建有寺阁，为州府驿路。游者吟咏甚多，为名景之一。荷花池　在王城内东侧，径方一楹，四时不溢不涸。旧亭甚丽，今圮。

明月池　在城内

墨池　，在儒学外右街，方广近三亩宾云山，俗传池为砚山，为笔架，应文脉之盛。时万历庚申，州守侯世延询诸父老，令通学濬净，掘出一碑，上有“古墨池” 三字，仍立池上。

武陵井　在州治前百步凌渠江，相传与武陵溪通，春深有桃花从源泉中浮出，为州，名“景龙井　。” 在城南五里。土阜突如，中虚莫测，深静混混，冬燠夏寒。相传源通广西，有龙藏焉。旱取水至法坛中便雨。井旁通一窦，衍流溉田千馀亩。窦口宽平，近可一亩若池，藻芷交翠，小石芦。

蓉杂出水面。明宗室禋黎临流辟一园，植松竹梧梅，构亭于上，题曰《清音》。

石井　在州西四十里

木头井　在州北七里

黄木井　在福缘寺后

盐井　：在南庄里。旧产盐，今无。

止水洲　在城南济川上一里。平衍二十馀亩，水分两界，周围皆柯木丛竹。明万历中，宗室禋黎创庵阁，延僧接众，门达小桥，阑桅如画。近以兵燹废，然地仍踞其胜。

《紫菀洲　》在济水中，产紫菀，今冲去。

朱公港　州有渠、济二水，济之经流，自西绕南而东，会资水。其支流自渡头桥分脉转北数十丈许，西入水巩，东流至武陵桥入渠水。明岷藩及州守朱从北直开一港，约数百丈，至清渠门入渠水。

新宁县

金城山　在县南十五里。《道书》称“六十八福地。” 涵云积翠，青葱插天。《舆地志》云：石真人选胜修炼于此，白日冲举，号曰仙都。由邑渡江至巅，可二十里，鸟道纡回，度三天门直上其顶。洞岩高敞，石巷幽迥。左右腋有泉二，炼丹池一。天半有七星桥一。石横亘，绝顶突兀，磴道攲斜。有棋盘石，方平如砥。石子八，石磴二。有古树犄蹲槎枒曲荫如盖。前则危岩峭壁，一望神戄；松杉一派，时作茶铛鼎沸声。远则芙蓉一峰，秋花丹赤；金峰尖秀，霞络云囊。近则一石空窦，名曰“铃子。” 为登眺憩止地。元张问行有诗镌壁。邑令林继显斩荆辟径，构亭其上，额曰“乾坤一览。” 邑人依岩建刹，覆以铁瓦，乱后随毁。年来荆榛塞道，碑悉苔藓，为《新邑十景》之一。

崀笏山　在县西十五里。四山环集，独此峰高逼云霄，顶广数尺，矗千寻，一石突起，峭削如笏，从盆溪而下，左右顾如人、如剑、如桐柱、如金茎，状复不一，里人刘届构一亭于隔岸崖顶。笔架山　在治南二里，三山连峙，尖秀如指，众山排闼，如几如屏，作邑前案山。其下有石塔石洞，可容五六人。

紫云山　在县北四十里，介武冈之东南，孤插云表，多产紫芝。

花溪山　在县西七十里。粤徭居其南，盆溪介其北。两岸春花簇锦，一溪回绕，风雨骤至，溪花点缀，因以是名。

八十里山　在县南三十里，绵亘八十馀里，万山攒簇，难容车马。介粤楚之交分界，有登云庵，为行人憩息地。前有一泉，冬温可浴，夏凉可饮。明末为溃卒所废。

崀山　在县西二十里笏山之左。

樟木山　在县西四十里滑溪、盆溪之间。明初，建堡于此。粤地楚官摄服峒猺，遏其剽掠。《志》云：民猺杂处，多鸟言。今堡址尚存。

紫罗山　在县东九十里西喉司之下。其状如螺。林木蓊蘙，中有陈、马二公祠像。前有狮象山，为谢崀笏寝所。右有天马山，为蒋瑢幽圹。其山四时紫翠如锦，故名。

鬓子山　，在县南十里。青碧如发，故名。

纱帽山　，在县东十馀里，一名“小金峰。”

三栏山　在县西二十里。一山突出，三山环拱。高挂山　在县东百馀里，高三十里，层崖绝𪩘之下，为无量寿佛驻锡处。石坡有劫灰，狂风拂之不去，以手摸之，则沾滞盈掌。元至正二十一年，建刹其上。旁有舍身崖，壁立万仞。明杨氏母以继媳妒，携二孙投崖下，母死，孙存。僧徐闻崖下小儿啼声，觅之，询二子，云“见空中” 有金甲神捧足而下，烟雾濛濛，一瞬辄散。乡人异之，以为妒戒。明末有僧素晏修行于此。顺治二年，高僧沤和复谈经其地。石上有泉，可供百馀人。大云山　在县南三十里，在金城山南，地界楚粤。山顶有天台庵，古树离奇，烟岚苍翠。

芙蓉山　在县南二十里。一峰尖秀，中有石室，可容数十人。

天马山　在县南二里。双峰雄峙，形似骏马，为学宫案山。

玉屏山　在县南三十里大云山之右。孤峰突兀，俨若玉屏。中一石如鱼飞跃状，故俗名“鲤鱼石。”

桃源山　，在县北三十里。

少延山　，《水经注》云：夫水出零陵县界少延山。扶阳山　，在县东十五里。《水经注》云：“夫水东北流迳扶阳”

独石岭　在县南二十里。孤峰屹立，为邑《前文》。

笔，鳞甲森森，烟岚涌浪，故又名《鱼峰》。

插旗岭　在县东二十里。斜翻如帜。昔人避乱，置垒其下。

赤木岭　在县东五十里。多枫柏，秋杪望之如赤霞。

狮子岭　在县北三里。蹲踞如狮，雌雄互顾，草木飞动如毛。

雷霹岭　在县东五十里。奇峰峻屹，阻绝行人。明时偶然雷霹成衢，可通商贾。

金子岭　在县东南五里。上产云母石，日暮望之，如冰镜悬空，照燿人目，故名。

摩诃岭　在县北后龙。土阜凸起。登其巅，一邑风景，咸在指顾。右有放生阁，左有青莲庵。前则镇龙兰若，鱼磬不绝，梵语常闻。后有莲潭寺，叠嶂迤𨓦，层峦起伏。昔传土有刹奉摩诃迦叶，危楼百尺，形家云：“北方不宜火星逼城。” 随毁之。今址犹存。

扇坡岭　在治西三十里，在盆溪南。一石广数百亩，攲斜如纨扇，多生芝草细树，春晴望之，俨然如画。

河北岭　，在县东九十里。五峰连峙，高出云霄，迢递千里，前结邵郡及衡州、南岳为邑东外障，其上即龙崖。

香山岭　在县东九十里。产异花香草。

香溪岭　在县东南六十里。

螺蛳岭　在县东北五里。突起一冈，如螺蛳然，中有一窟，上窄下宽，樵牧采野藤续二十馀丈垂下，尤深不可测。

鹞子岭　在治西十里江口村，山状若飞鹞。潮水岩　在县东九十里，岩内广渊千尺，每晨夕水涌如潮，灌溉百亩。

啸岩　在县东百馀里。天门高敞，光透数亩。宋末广寇叛，沿村焚杀居民。垒石为城，横截洞口，三面皆石，险不可攀。寇攻经旬，料其乏水，内以生鱼投之，寇一笑而去，故名。明末复避土寇中，集万人，寇攻五日，坚不能破，遁去。居民建庵其中，溪迳盘曲。永阳别驾有诗镌壁。

石脚岩　在县东九十里靖位司北。崖悬千仞，树覆一村。磴道曲折，石门斜攲，由窦深入，伛偻而上，出石坡，宽二丈，居民构楼于上。旁有一石，仙人脚迹，指掌分明。

红石岩　在县东九十里，与武冈接壤，捕鱼者于此分界。

燕子岩　在县南十五里。三冬燕巢于石，惊之则群起飞鸣。

鬼子岩　在县东二十里。壁立千仞，踞白沙西岸。洞有三石，形似鬼子。避兵者架木构楼其中，数百户赖以生全。

石幕岩　，在县东七里。巨石覆空如幕，绵亘里许，中有神仙掌迹，《彝水》经其下。每风清月白，扁舟轻泛，不减“赤壁。”

桃仙岩　在县北四十里。相传许公围碁于内，樵牧时闻落子声。又名“下碁岭。” 昔人有诗镌壁，今为苔藓所掩，惟馀桃树。

石鹤岩　在县东二十里。一石如鹤，立于江浒。又名“召鹅塘。”

穿岩　在县东百里拱桥两岩相对，东名“天岩” ，外筑石城，由小窦登岩上一洞如楼，窗棂俱备；西名“地岩” ，深入土窟，石坡广数十丈，洞隔二里，中通一溪，深不可度。

滴水岩　在县南三里。中虚一洞，四时泉滴如雨。

罗洪岩　在县北三十里金家村。洞门高迥，水从岩底流出。中有小孔，拳曲可入，内如楼阁三层，皆可容数十人。丁亥，寇秉炬入，即灭以水，复以烟熏，竟不能破。后人寻觅水源，过板桥数度，炬屡易，犹未达源，甚为幽邃。

龙宫岩　在县东九十里。由江口溯流而登，危桥数度，径出象王峰。苍松翠竹，为僧沤和《具冶》说法处。右旋石磴，约三十里，一树跨石，枝戟根虬，名“骑虎石。” 仰望崇墉峻绕，从城𬮱直透崖下，昔建有层楼叠阁在崖顶上。凭栏遍览，见翼虎竞飞，池蛤双吼，一泉从空中瀑下如帘。复于刹后入一小洞，可容数人，石上有仙人趺坐，指爪迹云系宋善友修真处。去三五里地名露滴。宋元丰间，五丁夜构一楼于巉岩石上，左右二阁，斗拱旋转，顶覆金盆，人不敢取。举念则雷震。后角用杉皮凑叠一柱，以示神异，置善友色身于中。明正德间，颁敕命赐号龙公。《善友敕命》尚存，最称灵显，祈祷辄应。

汆水岩　在县西二十里云壁寺后。洞扉低窄。

水从石壁涌出成溪。迩来避兵者乘竹筏而入。内广阔深邃，必秉炬方能进；熄则莫知所之，或闻歌笑鼓籥声。且其水时消时涨，而沙倏浮倏沉，人亦不敢深入。遇旱，巫师以犬血污之则大雨。乡人目为“神岩。”

半天岩　在县东二十五里白沙村石鹤塘上。壁立百千寻，中有一祠，避乱者从石壁横径攀援而上，中可容数百人，其中瓦缶铁器犹有存者，或云先代避兵之所遗。

石田洞　在治西二十里。洞口多石田，亩硗确，故名“石田。”

石门洞　去治三十里，两崖对峙，如门鸟道。中通小溪漱石。明末，避乱者砌石塞路以为垒，内即麻林等猺峒。

温泉洞　在县东五里。明邑令汪绍英构亭，题曰“接仙。” 洞内宽广，可容数人，一泉清澈，可鉴须眉，四时温燠。

风洞　：在治东八十里，四时风从洞出，大旱祷之辄应。

籁枝石　在县西三十里，踞杨柳冲山顶，秀矗如烛，上接云霄。昔人比为“一柱擎天。” 风雨之夕，古树虬屈有声。

仙人石　在县西新寨村，飞山桥之上游一石，中流砥柱，与波浮沉上下晏如。渔樵触之则动，从莫知其变幻，故呼为“仙人。” 岸畔置一大士阁，内有龙潭，水光宕漾，深不可测。潭上一山，如飞凤临池状。

香炉石　：在治东十里太白村，涌叠溪岸，上方下圆，形似香炉。

将军石　在治东九十里。二石倚嶂，如对奕状。腹有小孔，可容百人。乡人云：“有龙居其中。” 水从涧出，时作剑戟声。

龟蛇石　在治东五里，瀑布之下，有石如龟，旁一小石长丈馀，环绕其间，犹生龟活蛇，故石为一邑水口。

龙口石　在治西十五里崀山之下。其石若龙张口。

牌楼石　在治东十五里太白村江浒。有石壁高数丈，五色相错如坊，柱斗悉备，中有一门，内可容数十人。

石和尚峰　在县东九十里。由隘口入其径，旁曲二里，一石由山麓突起，高百馀丈，萝薜密布，如袈裟状。

夫彝水　在邑前，环抱如带，澄澈数里，源从粤西，曲折百里，由邑左达大罗江，入澬水。郦道元《水经注》云：“夫水出县西南零陵县界少延山，东北流迳扶阳县南，本零陵之夫彝县也。汉武帝元朔五年，以封长沙定王子敬侯义之邑也。” 夫水又东注邵陵水，谓之邵陵浦口水。

白水江　在县东五里。对江即崖流瀑布。长湖江　在治西十里。发源都梁，汇流为湖。新寨江　在城西二十里。发源花溪山，经石门达澬水。

莲潭　在县北数武。石崖下有潭深千尺，潆洄澄澈，奇石出没。旧传周茂叔采风入宁，与绅士觞莲卮于潭。蒋家滩　在县西南十五里，平不甚险，舟楫可通。

高滩　在县南三十里。水势奋疾，舟师至此，暗防石齿。

“酒滤” 滩　在学前，水势环抱。

牛角滩　在县东二十五里。一石弯细如角，舟楫触之则坏。

乱石滩　在县东七十里，在油头庙之右。上楼滩　在县东七十五里。

下楼滩　在县东八十里。

杨梅滩　在县东八十里，江岸多梅柳树。双滩　，在县东八十里，两滩相续。

石羊滩　在县东三十里。石高数丈，山顶有石如羊。

上洞子滩　在县东三十五里。

下洞子滩　在县东四十里。

惠民井　在城东

李公井　在县治西

龙井　在县西二十里

义井　在县东二里。水极清冽。

大安泉　在县北二十里，流济一方。

“莲潭泉　　” 、“金峰泉　　” 、“萧家泉　　。” “白石泉。” “黄龙泉　　” 、“李家泉　” ，以上六泉俱在城内。